CELEX: 32011D0705
Language: ro
Date: 2011-10-27 00:00:00
Title: 2011/705/PESC: Decizia 2011/705/PESC a Consiliului din 27 octombrie 2011 de abrogare a Deciziei 2010/145/PESC de reînnoire a măsurilor stabilite în sprijinul punerii efective în aplicare a mandatului Tribunalului Penal Internațional pentru Fosta Iugoslavie (TPII)

28.10.2011   
            
            
               RO
            
            
               Jurnalul Oficial al Uniunii Europene
            
            
               L 281/27
            
         DECIZIA 2011/705/PESC A CONSILIULUI
   din 27 octombrie 2011
   de abrogare a Deciziei 2010/145/PESC de reînnoire a măsurilor stabilite în sprijinul punerii efective în aplicare a mandatului Tribunalului Penal Internațional pentru Fosta Iugoslavie (TPII)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:
   
               (1)
            
            
               La 8 martie 2010, Consiliul a adoptat Decizia 2010/145/PESC (1) privind reînnoirea măsurilor stabilite în sprijinul punerii efective în aplicare a mandatului Tribunalului Penal Internațional pentru Fosta Iugoslavie (TPII). Respectiva decizie încetează să se aplice la 16 martie 2012.
            
         
               (2)
            
            
               Obiectivul Deciziei 2010/145/PESC este acela de a împiedica intrarea sau tranzitul pe teritoriul statelor membre ale persoanelor care desfășoară activități menite să ajute persoane aflate în libertate să se sustragă în continuare justiției, deși au comis infracțiuni pentru care au fost puse sub acuzare de către TPII, sau care acționează în orice mod care ar putea împiedica TPII să își îndeplinească în mod corespunzător mandatul.
            
         
               (3)
            
            
               La 22 iulie 2011, Goran HADZIC a fost transferat în custodia TPII. Goran HADZIC era ultima persoană pusă sub acuzare de TPII și aflată încă în libertate.
            
         
               (4)
            
            
               În consecință, Decizia 2010/145/PESC ar trebui abrogată,
            
         ADOPTĂ PREZENTA DECIZIE:
   Articolul 1
   Decizia 2010/145/PESC se abrogă.
   Articolul 2
   Prezenta decizie intră în vigoare la data adoptării.
   
      Adoptată la Luxemburg, 27 octombrie 2011.
      
         
            Pentru Consiliu
         
         
            Președintele
         
         J. MILLER
      
   
   
      (1)  JO L 58, 9.3.2010, p. 8.